Riippuen lapsen iästä voit asentaa Kaspersky Safe Kidsin ja asettaa säännöt laitteiden käytölle itse tai tehdä sen yhdessä lapsesi kanssa.
Ikä: 3 - 6
Kaspersky Safe Kidsin asentamisesta ei tarvitse keskustella 3 - 6-vuotiaiden lasten kanssa. 
Voit asentaa sovelluksen ennen kuin annat laitteen lapsellesi. Jos annat lapsen käyttää omaa laitettasi, on hyvä luoda lapselle erillinen tili, jolle voit asettaa kaikki tarpeelliset rajoitukset. 
Muista, että lapset voivat helposti innostua vempaimista. Älä anna lapsesi pitää puhelintaan tai taulutietokonettaan aterioiden aikana äläkä käytä sitä tapana rauhoittaa hänet. Muutoin lapsesi voi kieltäytyä syömästä ilman sarjakuvaa tai itkeä, ellet anna hänelle hänen puhelintaan.
Ikä: 7 - 10
7- 10-vuotiaat lapset voivat käyttää tietokonetta koulutyöhön ja puhelinta yhteydenottoon vanhempiin ja kavereihin, joten on tavallista, että heillä on omat laitteensa. On parempi asentaa sovellus ennen kuin annat lapsellesi hänen ensimmäisen oman laitteensa. Voit sanoa lapsellesi esimerkiksi: 
"Olen asentanut erityisen ohjelman suojaksesi. Se opettaa sinua pysymään turvassa verkossa, varoittaa pahoista tiedoista ja auttaa sinua löytämään puhelimesi, jos kadotat sen."
Sinun ei tarvitse kertoa lapselle kaikista ohjelman toiminnoista. Käytä Kaspersky Safe Kidsistä saamiasi tietoja harkiten.
7 - 10-vuotiaat viettävät suurimman osan vapaa-ajastaan leikkien. Jos lapset viettävät kaiken aikansa tietokonepelejä pelaten, he voivat tulla riippuvaisiksi. On tärkeää hallita aikaa, jonka lapsesi viettää ruudun ääressä. Suositeltu aikaraja on enintään kaksi tuntia päivässä.
Ikä: 11 - 13
Kaspersky Safe Kidsin asentamisesta tulisi keskustella 11 - 13-vuotiaiden lasten kanssa. 
Voit yhdistää sen uuden laitteen, jota lapsesi on havitellut, ostamiseen. Voit sanoa: 
"Ostan sinulle uuden puhelimen (tietokoneen) yhdellä ehdolla: siihen asennetaan Kaspersky Safe Kids. Se suojelee sinua vaarallisilta verkkosivustoilta, varoittaa minua tuntemattomista ihmisistä, jotka yrittävät ottaa yhteyttä sinuun ja kertoo minulle, missä olet."
Ellet aio ostaa uutta laitetta, kerro lapselle huolenaiheistasi ja ehdota myönnytystä: 
"Koko ajan kuulee uhista verkossa ja tosielämässä: sieppauksia, pahoinpitelyjä ja ryöstöjä, terrorismia, uhkapelejä, vaanimista verkossa, kiristystä jne. (On hyvä antaa tosielämästä esimerkki, josta lapsi tietää.) Olen sinusta hyvin huolissani, mutta ymmärrän, että olet varttumassa ja haluat enemmän vapautta ja itsenäisyyttä. Sovitaan, että lopetan nalkuttamisen siitä, mitä teet, mutta asennamme ohjelman, joka suojelee sinua vaarallisilta verkkosivustoilta, varoittaa minua, jos tuntematon henkilö yrittää ottaa sinuun yhteyttä, ja kertoo minulle, missä olet. Mitäs sanot?"
Keskity 11 - 13-vuotiaiden kohdalla kolmeen sovelluksen tärkeään toimintoon: sijainnin seurantaan, sosiaalisen median ja epäilyttävien yhteyshenkilöiden tarkkailuun ja riippuvuuden sosiaalisesta mediasta ehkäisemiseen. Ei ole tarpeen kertoa lapsellesi kaikista Kaspersky Safe Kidsin työkaluista.
Älä kätke sitä, että pystyt näkemään lapsesi sijaintitiedot. On parempi sanoa: 
"Sinusta on tulossa kypsempi ja itsenäisempi. Olen tyytyväinen siitä, mutta huolestunut siitä, etten pysty auttamaan sinua, jos yhtäkkiä tarvitset minua. Vietä kaikin mokomin aikaa kavereiden kanssa, mutta älä mene kauas. Minun on tiedettävä, missä olet. Päätetään yhdessä, missä voit pyöriä vapaasti. Tämä ohjelma kertoo minulle, jos menet jonnekin muualle. Jos sinun on mentävä jonnekin muualle, soita minulle. Sopiiko?"
Varoita murrosikäistä lastasi siitä, että sovelluksella voit lukea hänen viestinsä sosiaalisessa mediassa ja että se varoittaa sinua epäilyttävistä yhteyshenkilöistä: 
"Niin kuin kaikki muutkin, voin katsella sivuasi, mutta vain sitä, jonka julkaiset julkisesti. Älä ole huolissasi. En pysty katsomaan yksityisiä viestejäsi. Kunnioitan yksityisyyttäsi, mutta jos joku epäilyttävä, esimerkiksi tuntematon aikuinen, yrittää 'ystävystyä' kanssasi, ohjelma kertoo minulle siitä."
Asema vertaisryhmässä on erityisen tärkeä 11 - 13-vuotiaille. He käyttävät Internetiä välineenä viestintään ja seurusteluun. Selitä lapsellesi, että on tärkeää pitää säännöllisiä taukoja sosiaalisesta mediasta, ja tee ehdotus: 
"Monilla ihmisillä, ei vain teini-ikäisillä, on ongelmia sosiaalisen median liikakäytön kanssa. Useissa tapauksissa on ehkä mentävä psykiatrille. Yksinkertaisin tapa ehkäistä tällainen tilanne on rajoittaa sosiaalisen median käyttöä. Saat käyttää sosiaalista mediaa yhdellä ehdolla: kiellän sen kouluaikana ja öisin."
Tämän ikäisten lasten liiallinen valvonta voi vahingoittaa suhdettanne. Käytä Kaspersky Safe Kidsistä saamiasi tietoja harkiten. Joissakin tilanteissa voit joutua tekemään omat johtopäätöksesi, muttei ole tarpeen sanoa mitään lapsellesi. 
Ikä: 14 - 17
Jos lapsesi on 14 - 17-vuotias, teidän on päästävä yhteisymmärrykseen Kaspersky Safe Kidsin käytöstä. 
Jos asennat sovelluksen ilman lapsen suostumusta, sillä voi olla epämieluisia seurauksia. Voit sanoa: 
"Olet jo itsenäinen, ja tajuan, että ajattelet, että minä vain hössötän, mutta aikuisetkin joutuvat joskus vaikeisiin tilanteisiin. Oloni olisi paljon parempi, jos suostuisit asentamaan puhelimeesi ja tietokoneeseesi erityisen ohjelman, joka varoittaa minua uhista ja epäilyttävistä yhteyshenkilöistä ja suoja sinua tavaroiden ostamiselta vahingossa ja talouspetoksilta. Lupaan, etten käytä toimintoja, joita et todellakaan halua minun käyttävän."
Lapsesi vapaaehtoinen suostumus sovelluksen asentamiseen on luottamuksen merkki. Muista, ett useimmat yli 14-vuotiaat lapset ovat teknisesti riittävän taitavia poistaakseen minkä tahansa sovelluksen laitteeltaan. Teinisi voi yksinkertaisesti sammuttaa puhelimensa ja ostaa toisen laitteen tai avata eri sosiaalisen median tilin. 
Monilla 14 - 17-vuotiailla on ensimmäinen rakastumiskokemuksensa. He kiinnostuvat yhä enemmän suhteista, myös seksuaalisista. Lapsesi on ehkä haluton avautumaan siitä. Ole ymmärtäväinen ja annan hänen katsella verkkosivustoja tästä aiheesta, joita pidät sopivina.